ЕАШ аҳәынҭқарратә маӡаныҟәгаҩ Ентони Блинкен Киев даҭааит. Блинкен атәыла ахада Владимир Зеленскии Адәныҟатәи аусқәа рминистр Дмитри Кулебеи дырԥылоит.
Аҳәынҭқарратә департамент аинформациа ала, авизит хықәкыс амоуп ЕАШ Украина асуверенитети атерриториатә акзаареи шрыдгыло даҽазнык аарԥшра.
Украинантә Ентони Блинкен Германтәыла аҳҭнықалақь ахь ддәықәлоит, уа Урыстәылаҟны имҩаԥгаз адипломатиатә аилацәажәарақәеи Украина аганахьала Урыстәыла имҩаԥнаго агрессиа аҿагылареи рзы мраҭашәаратәи атәылақәа русзуреи ирыхәаԥшуеит.
Ахәашаҽны Ентони Блинкен Женева Урыстәыла Адәныҟатәи аусқәа рминистр Сергеи Лавров диԥылоит.